Markizas
Markizas (angl. marquess, marquis; pranc. marquis) – bajoro titulas kai kuriose Europos šalyse, žemesnis už hercogo, aukštesnis už grafo. Šį titulą naudoja ir tais atvejais, kai norima ne Europos šalių (pvz., Japonijos ir Kinijos) didikų titulus sulyginti su Europos titulais. Markizo titulas yra atsiradęs iš markgrafo titulo ir jam lygus. Markizė (moteris, turinti markizo titulą) arba markizienė (markizo žmona) angliškai vadinama marchioness arba marquise.